**สมเด็จพระราชินีมาเซเนต โมฮาโต เซเอโซ** (อังกฤษ: Queen 'Masenate Mohato Seeiso) เป็นพระอัครมเหสีในสมเด็จพระราชาธิบดีเลตซีที่ 3แห่งเลโซโท และเป็นสมเด็จพระราชินีแห่งประเทศเลโซโท

เสด็จพระราชสมภพ
---------------

สมเด็จพระราชินีมาเซเนต โมฮาโต เซเอโซ เสด็จพระราชสมภพเมื่อวันที่ 2 มิถุนายน พ.ศ. 2519 ที่เมืองมาโพเตง จังหวัดเบเรอา พระองค์เป็นพระธิดาของเทกิโซ มอตโซเอเนงกับมาการาโบ มอตโซเอเนง แรกพระราชสมภพทรงพระนามว่า แอนนา คาราโบ มอตโซเอเนง

ประวัติด้านการศึกษา
-------------------

ในปีพ.ศ. 2533 พระองค์ทรงเข้าเรียนในโรงเรียนนานาชาติมาชาเบงในกรุงมาเชรู และศึกษาอยู่ที่นั่นจนกระทั่งปีพ.ศ. 2539 ในปีพ.ศ. 2540 พระองค์ได้เข้าศึกษาต่อในระดับปริญญาที่มหาวิทยาลัยแห่งชาติเลโซโท และจบการศึกษาในระดับปริญญาตรีสาขาวิทยาศาสตร์บัณฑิต

อภิเษกสมรส
----------

พระองค์และพระราชสวามีในปี พ.ศ. 2546
ในนเดือนตุลาคมปีพ.ศ. 2542 พระองค์ได้ทรงหมั้นกับสมเด็จพระราชาธิบดีเลตซีที่ 3 ทั้งสองพระองค์ทรงอภิเษกสมรสกันเมื่อวันที่ 18 กุมภาพันธ์ พ.ศ. 2543 ที่กรุงมาเชรู เมืองหลวงของประเทศเลโซโท การอภิเษกสมรสครั้งนี้เป็นครั้งแรกในประวัติศาสตร์ของประเทศเลโซโทที่พระมหากษัตริย์ได้อภิเษกสมรสกับสามัญชน

พระราชกรณียากิจ
---------------

พระองค์ทรงปฏิบัติพระราชกรณียากิจในฐานะ **สมเด็จพระราชินีแห่งเลโซโท** โดยทรงพระบรมราชินูปถัมภ์โคงการเรื่องโรคเอดส์ ไว้ในพระองค์ เรื่องพยาบาลและสถานเด็กกำพร้าในเลโซโท รวมถึงเด็กพิการ ทั้งนี้พระองค์มักจะเสด็จพระราชดำเนินเคียงคู่พระราชสวามีอยู่เสมอๆ ไม่ว่าจะปฏิบัติพระราชกรณียากิจในหรือนอกประเทศก็ตาม เช่น ป พ.ศ. 2549 พระองค์และพระราชสวามี สมเด็จพระราชาธิบดีเลตซีที่ 3 แห่งเลโซโท เสด็จพระราชดำเนินเยือนราชอาณาจักรไทย ในฐานะพระราชอะคันตุกะร่วมพระราชพิธีฉลองสิริราชสมบัติครบ 60 ปี พระบาทสมเด็จพระปรมินทรมหาภูมิพลอดุลยเดช

พระราชโอรส-พระราชธิดา
---------------------

สมเด็จพระราชินีมาเซเนต โมฮาโต เซเอโซ และ สมเด็จพระราชาธิบดีเลตซีที่ 3 มีพระราชโอรส-พระราชธิดาด้วยกัน 3 พระองค์  

เจ้าหญิงซีนาตี เซโอโซแห่งเลโซโท (ประสูติ 7 ตุลาคม พ.ศ. 2544)  

เจ้าหญิงมาซีเอโซ (ประสูติ 20 พฤศจิกายน พ.ศ. 2547)  

เจ้าชายเลโรโทรี เซเอโซ มกุฎราชกุมารแห่งเลโซโท(พระราชสมภพ 18 เมษายน พ.ศ. 2550)

อ้างอิง
-------

1. ↑  "Her Majesty Queen'Masenate Mohato Seeiso". คลังข้อมูลเก่าเก็บจากแหล่งเดิมเมื่อ 2008-11-13. สืบค้นเมื่อ 2013-04-09.
2. ↑  Lesotho's batchelor king weds
3. ↑  "A union symbolising national harmony". คลังข้อมูลเก่าเก็บจากแหล่งเดิมเมื่อ 2009-05-30. สืบค้นเมื่อ 2013-04-09.

| ก่อนหน้า |  | สมเด็จพระราชินีมาเซเนต โมฮาโต เซเอโซ |  | ถัดไป |
| --- | --- | --- | --- | --- |
| **สมเด็จพระราชินีมาโมฮาโตแห่งเลโซโท** |  |  **สมเด็จพระราชินีแห่งราชอาณาจักรเลโซโท** (18 กุมภาพันธ์ พ.ศ. 2543 - ปัจจุบัน) |  | **ยังอยู่ในตำแหน่ง** |

| * ด
* ค
* ก
คู่อภิเษกสมรสในพระมหากษัตริย์ปัจจุบัน |
| --- |
| แอฟริกา | 
* เอสวาตินี สมเด็จพระราชินีลามัตเซบูลา
* เลโซโท สมเด็จพระราชินีมาเซเนต โมฮาโต เซเอโซ
* โมร็อกโก เจ้าหญิงลัลลา ซัลมา

 |
| เอเชีย | 
* บรูไน สมเด็จพระราชินีซาเลฮา
* จอร์แดน สมเด็จพระราชินีรานยา
* บาห์เรน สมเด็จพระราชินีซาบิกา
* ภูฏาน สมเด็จพระราชินีเจตซุน เพมา
* ประเทศกาตาร์ ญะวาฮิร บินต์ ฮะมัด
* ซาอุดีอาระเบีย ฟาห์ดา บินต์ ฟาลาห์
* มาเลเซีย สมเด็จพระราชินีตุนกู อาซิซะฮ์ อามีนะฮ์ ไมมูนะฮ์
* ญี่ปุ่น สมเด็จพระจักรพรรดินีมาซาโกะ
* ไทย สมเด็จพระนางเจ้าสุทิดา พัชรสุธาพิมลลักษณ พระบรมราชินี
* โอมาน อาฮัด บินต์ อับดุลลาห์
* คูเวต ชารีฟะฮ์ ซูไลมัน
* สหรัฐอาหรับเอมิเรตส์ ซัลมา บินต์ ฮัมดาม

 |
| ยุโรป | 
* สวีเดน สมเด็จพระราชินีซิลเวีย
* นอร์เวย์ สมเด็จพระราชินีซอนยา
* ลักเซมเบิร์ก แกรนด์ดัชเชสมาเรีย เตเรซา
* โมนาโก เจ้าหญิงชาร์ลีน
* เนเธอร์แลนด์ สมเด็จพระราชินีมักซิมา
* เบลเยียม สมเด็จพระราชินีมาตีลด์
* เดนมาร์ก สมเด็จพระราชินีแมรี
* สเปน สมเด็จพระราชินีเลติเซีย
* สหราชอาณาจักร สมเด็จพระราชินีคามิลลา
* อันดอร์รา บรีฌิต มาครง

 |
| โอเชียเนีย | 
* ตองงา สมเด็จพระราชินีนานาซีเปาอู

 |
| *ดูเพิ่ม : รายพระนามพระมหากษัตริย์รัชกาลปัจจุบันเรียงตามรัชกาล - หมวดหมู่:คู่อภิเษกสมรสในพระมหากษัตริย์ - หมวดหมู่:สมเด็จพระราชินี* |